pythainlp/thai_wikipedia_clean_20230101 huggingface dataset:
สิเน่หาส่าหรี เป็นละครโทรทัศน์ไทย แนวโรแมนติก-แฟนตาซี-ลึกลับ ผลิตโดย บริษัท เดอะ วัน เอ็นเตอร์ไพรส์ จำกัด บทประพันธ์โดย พงศกร บทโทรทัศน์โดย เนปาลี , อัญชลี กำกับการแสดงโดย จาริวัฒน์ อุปการไชยพัฒน์ นำแสดงโดย ฌอห์ณ จินดาโชติ , พิมพ์ชนก ลือวิเศษไพบูลย์ , วิทยา เทพทิพย์ , อรเณศ ดีคาบาเลส , คัทลียา แมคอินทอช ออกอากาศวันพุธ - วันพฤหัสบดี เวลา 20.15 - 22.15 น. ทางช่องวัน กดหมายเลข 31
การตอบรับของละครเรื่องนี้ทั้งหมด 14 ตอนที่ได้ออกอากาศไป (เมื่อวันที่ 2 กุมภาพันธ์ พ.ศ. 2565 - 17 มีนาคม พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 2.43
กู้ภัยหัวใจสู้
บอดี้การ์ดหมอลำ
บอดี้การ์ดหมอลำ เป็นละครโทรทัศน์ไทย แนวแอ็คชั่น-โรแมนติก-แฟนตาซี-คอมเมดี้ ผลิตโดย เดอะ วัน เอ็นเตอร์ไพรส์ และ บัฟฟาโล่ ฟิล์ม บทประพันธ์โดย ดอกจาน บทโทรทัศน์โดย แพรพริมา นำแสดงโดย ชลวิทย์ มีทองคำ , อนิพรณ์ เฉลิมบูรณะวงศ์ , แซ็ค ชุมแพ , ข้าวทิพย์ ธิดาดิน กำกับการแสดงโดย นันทรัตน์ นันทเอกพงศ์
การตอบรับของละครเรื่องนี้ทั้งหมด 44 ตอนที่ได้ออกอากาศไป (เมื่อวันที่ 30 มิถุนายน พ.ศ. 2565 - 2 กันยายน พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 4.45
เจ้าสาวยืนหนึ่ง
ซิ่นลายโส้
อนิเมะในปี พ.ศ. 2560
เหตุการณ์ที่เกี่ยวข้องกับ อนิเมะในปี พ.ศ. 2560 ปีนี้ได้ชื่อว่าเป็นปีครบรอบหนึ่งศตวรรษของอนิเมะ และมีการฉลองครบรอบ 100 ปีในโอกาสการสิ้นสุดของยุคเฮเซ
รายชื่อภาพยนตร์อนิเมะที่เข้าฉายเปิดตัวในโรงภาพยนตร์ระหว่างวันที่ 1 มกราคม ถึงวันที่ 31 ธันวาคม พ.ศ. 2560
รายชื่อซีรีส์อนิเมะโทรทัศน์ที่ออกอากาศเปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2560
วัดบึงพระลานชัย
ตั้งอยู่เลขที่ 116 ถนนประชาธรรมรักษ์ ตำบลในเมือง อำเภอเมืองร้อยเอ็ด จังหวัดร้อยเอ็ด เป็นพระอารามหลวงชั้นตรี ชนิดสามัญ สังกัดการปกครองคณะสงฆ์ธรรมยุต สร้างเมื่อ พ.ศ. 2318 ได้รับพระราชทานวิสุงคามสีมา เมื่อ พ.ศ. 2464 ได้รับการสถาปนาขึ้นเป็นพระอารามหลวง เมื่อวันที่ 31 พฤษภาคม พ.ศ. 2521
เมื่อปี พ.ศ. 2318 พระขัติยะวงษา (ธน ธนสีลังกูร) เจ้าเมืองร้อยเอ็ด คนที่ 1 ได้ชักชวนข้าราชการ พ่อค้าประชาชนถากถางป่าดงพงหญ้า ซึ่งเต็มไปด้วยซากปรักหักพัง ได้บูรณะปฏิสังขรณ์ขึ้นเป็นวัดและให้ชื่อว่า "วัดบึงพระลานชัย" แต่ชาวบ้านนิยมเรียกสั้นๆว่า "วัดบึง" พื้นที่ทั่วไปเป็นเนินสูงราบเรียบ มีสระน้ำ 1 แห่ง มีไม้ยืนต้นร่วมรื่น เมื่อเวลาผ่านไปจึงกลายเป็นวัดร้างตามกาลเวลา
พ.ศ. 2430 หลวงสงกรานต์วิศิษฐ์ โดยการสนับสนุนของพระยาขัติยะวงษา (เภา ธนสีลังกูร) เจ้าเมืองร้อยเอ็ด คนที่ 7 ได้นำข้าราชการ พ่อค้า ประชาชน และผู้ต้องขังช่วยกันถากถางป่า ฟื้นฟูบูรณะวัดเก่าแก่โบราณ ซึ่งรกร้างมานาน ขึ้นเป็นวัดอีกครั้งหนึ่ง เพราะถือว่าบริเวณนี้มีความสำคัญ คือ
จึงได้รับการอุปถัมภ์จากพระยาขัติยะวงษาเอกธิกะสตานันท์ (เหลา ณ ร้อยเอ็ด) เจ้าเมือง ผู้ว่าราชการจังหวัด และข้าหลวงบริเวณเมืองมาโดยตลอด ต่อมาจึงได้อาราธนาพระครูเอกุตตรสตาธิคุณ จากอำเภอธวัชบุรี มาเป็นเจ้าอาวาส
พ.ศ. 2456 ทางราชการได้จัดตั้งกรมทหารม้าขึ้นที่มณฑลร้อยเอ็ด ทางราชการจึงได้อาราธนา พระครูเอกุตตรสตาธิคุณ เจ้าอาวาสวัดบึงพระลานชัย เจ้าคณะจังหวัดร้อยเอ็ด ไปจำพรรษาอยู่ที่วัดสระทอง และมหาเสวกโทพระยารณชัยชาญยุทธ (ถนอม บุณยเกตุ) สมุหเทศาภิบาลมลฑลร้อยเอ็ด ได้ไปอาราธนาพระครูวินัยธรหล้า จากวัดบวรนิเวศวิหาร จังหวัดพระนคร มาเป็นเจ้าอาวาสแทน
พ.ศ. 2464 ได้รับพระราชทานวิสุงคามสีมา จึงได้เริ่มสร้างพระอุโบสถ แล้วเสร็จในปี พ.ศ. 2465
พ.ศ. 2521 ได้รับการสถาปนาขึ้นเป็นพระอารามหลวง เมื่อวันที่ 31 พฤษภาคม พ.ศ. 2521
ทิศเหนือ ติดต่อที่ดินของชาวบ้าน
ทิศใต้ ติดต่อถนนทองทวี
ทิศตะวันออก ติดต่อถนนสุนทรเทพ
ทิศตะวันตก ติดต่อถนนประชาธรรมรักษ์
ได้เริ่มสร้างเมื่อ พ.ศ. 2465 เสร็จเมื่อ พ.ศ. 2468 บูรณปฏิสังขรณ์ครั้งแรก พ.ศ. 2486 ต่อมา พ.ศ. 2507 ได้บูรณปฏิสังขรณ์อีกครั้ง เป็นครั้งที่ 2 ครั้นเมื่อปี พ.ศ. 2528 พระอุโบสถได้ชำรุดทรุดโทรมลงมาก จึงได้ทำการรื้อถอนพระอุโบสถหลังเก่าออก และดำเนินการก่อสร้างพระอุโบสถหลังใหม่ขึ้นเมื่อปี พ.ศ. 2528 ภายในประดิษฐานพระชินสีห์ศากยมุนี เป็นพระประธานในพระอุโบสถ หล่อด้วยทองเหลือง หน้าตักกว้าง 1.27 เมตร สูง 1.75 เมตร พร้อมด้วยพระอัครสาวกซ้าย - ขวา (พระโมคคัลลานะ - พระสารีบุตร) หล่อด้วยทองเหลือง สูง 1.50 เมตร ที่ฐานชุกชีชั้นล่างประดิษฐานพระพุทธชินราชจำลอง หล่อด้วยทองเหลือง หน้าตักกว้าง 69 นิ้ว สูง 107 นิ้ว พร้อมด้วยพระอัครสาวกซ้าย - ขวา ดร.ปรีดี เกษมทรัพย์ และครอบครัว พร้อมด้วยญาติมิตร สร้างถวายเมื่อปี พ.ศ. 2527 ภายในเป็นที่เก็บรักษาธรรมาสน์สังเค็ดงานพระบรมศพพระบาทสมเด็จพระจุลจอมเกล้าเจ้าอยู่หัว รัชกาลที่ 5 พระราชทานสำหรับวัดบึงพระลานชัย ในงานพระบรมศพ ลักษณะเป็นธรรมาสน์ปิดทองลายฉลุ ทำลวดลายอย่างง่าย
หอพระไตรมิ่งเมือง.
เป็นสมบัติคู่บ้านคู่เมืองของจังหวัดร้อยเอ็ด ศูนย์รวมของสิ่งมิ่งมงคลต่าง ๆ ลักษณะเป็นอาคาร 4 ชั้นทรงไทย
ชั้นที่ 1 ประดิษฐานหม้อน้ำพระพุทธมนต์
ชั้นที่ 2 ประดิษฐานรอยพระพุทธบาทจำลอง พระชัยมงคล 9 องค์ ประกอบด้วยพระชัยมงคลทองคำ, พระชัยมงคลนาก, พระชัยมงคลสัมฤทธิ์, พระชัยมงคลเงิน, พระชัยมงคลงาช้าง, พระชัยมงคลนอแรด, พระชัยมงคลหยก, พระชัยมงคลแก้ว และพระชัยมงคลแก่นจันทร์
ชั้นที่ 3 ประดิษฐานพระไตรปิฎก พระแก้วมรกต และพระบรมสารีริกธาตุ
สระชัยมงคล.
เป็นสระโบราณศักดิ์สิทธิ์ ซึ่งเป็นแหล่งน้ำศักดิ์สิทธิ์ประจำจังหวัด ในครั้งโบราณนั้น เมื่อต้องการใช้น้ำพระพุทธมนต์ประกอบพระราชพิธี เช่น น้ำอภิเษก, น้ำบรมราชาภิเษก และน้ำพิพัฒนัสัตยา เป็นต้น เจ้าเมืองจะให้ราชบุรุษไปพลีกรรมเพื่อนำเอาน้ำจากแหล่งน้ำศักดิ์สิทธิ์มาประกอบพิธีทุกครั้ง
พระลานชัย (หน้าพระอุโบสถ).
เป็นพระลานที่ประกอบพิธีกรรม ฉลองชัยชนะ และพิธีถือน้ำพิพัฒน์สัตยา
เป็นอาคารคอนกรีต 3 ชั้น หลังคาทรงไทย ภายในมีระฆังซึ่งพระเจ้าบรมวงศ์เธอ พระองค์เจ้ากาญจนากร ทรงสร้างถวาย เมื่อปี พ.ศ. 2467
วัดบึงพระลานชัย มีลำดับเจ้าอาวาสที่ครองตั้งแต่อดีต ดังนี้
หมาป่าโดดเดี่ยว ปราสาทเดียวดาย ในกระจก
เป็นนวนิยายญี่ปุ่นเขียนโดยมิซูกิ ซึจิมูระ และตีพิมพ์โดยสำนักพิมพ์ Poplar Publishing ในเดือนพฤษภาคม พ.ศ. 2560 มีการตีพิมพ์เป็นฉบับภาษาไทยโดยสำนักพิมพ์น้ำพุในเดือนธันวาคม พ.ศ. 2564
มังงะดัดแปลงวาดภาพโดยโทโมะ ทาเกโตมิ ตีพิมพ์ในนิตยสาร"อัลตราจัมป์" นิตยสารมังงะแนว"เซเน็ง"ของสำนักพิมพ์ชูเอชะตั้งแต่เดือนมิถุนายน พ.ศ. 2562 ถึงกุมภาพันธ์ พ.ศ. 2565 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 5 เล่ม ภาพยนตร์อนิเมะดัดแปลงผลิตโดยสตูดิโอเอ-1 พิกเจอร์ส มีกำหนดออกฉายในเดือนธันวาคม พ.ศ. 2565
สิงห์เฒ่าสุดเก๋า ผจญโอตะสุดเกรียน
เป็นภาพยนตร์เว็บญี่ปุ่นในปี พ.ศ. 2565 นำแสดงโดยเซจิ ทาไกวะและมิโฮะ วาตานาเบะ กำกับโดยโคอิจิ ซากาโมโตะ ฉายทางช่องฮิการิทีวีเมื่อวันที่ 23 เมษายน พ.ศ. 2565 ภาพยนตร์เป็นการรับบทแสดงนำครั้งแรกของทาไกวะ ผู้มีชื่อเสียงจากการทำงานเป็นสูทแอ็กเตอร์ใน"มาสค์ไรเดอร์ซีรีส์"และ"ซูเปอร์เซ็นไตซีรีส์" นักแสดงนำของ"มาสค์ไรเดอร์ซีรีส์"หลายคนปรากฏในภาพยนตร์ในฐานะตัวละครปฏิปักษ์
ภาพยนตร์"สิงห์เฒ่าสุดเก๋า ผจญโอตะสุดเกรียน"ฉายในโรงภาพยนตร์ในประเทศไทยในวันที่ 17 พฤศจิกายน พ.ศ. 2565
ท็อกก์
บริษัท กิจการร่วมค้ายานยนต์ตุรกี จำกัด  เป็นบริษัทผู้ผลิตรถยนต์ไฟฟ้าของตุรกี ก่อตั้งในปี 2561 ในลักษณะของกิจการร่วมค้า ท็อกกประกาศว่ารถยนต์รุ่นแรกของบริษัทที่บริษัทมีสิทธิในทรัพย์สินทางปัญญาสำหรับดำเนินการผลิต จะพร้อมเริ่มผลิตในปี 2565
ประธานาธิบดีเรเจป ไตยิป แอร์โดอัน ได้ประกาศเมื่อเดือนพฤศจิกายน 2560 ว่าจะมีบริษัทและองค์กรต่าง ๆ เพื่อร่วมกันผลิตรถยนต์ในประเทศตุรกี และเพื่อการดังกล่าว มีการจัดตั้งท็อกกขึ้นเมื่อวันที่ 25 มิถุนายน 2561 โดยมีผู้ถือหุ้นได้แก่ Anadolu Group (19%), BMC (19%), Kök Group (19%), Turkcell (19 %), Zorlu Holding (19%) และ TOBB (5%)
ท็อกกมีแผนที่จะผลิตรถยนต์ไฟฟ้าเต็มรูปแบบ โดยประกาศว่าจะเริ่มผลิตรถเอสยูวี/ซีดานขนาดกลางในปี 2562 และในอนาคตจะผลิตรถแฮทช์แบ็กขนาดกลาง รถเอสยูวีขนาดเล็ก และรถเอนกประสงค์ขนาดกลางต่อไป ทั้งนี้คาดว่ารถรุ่นแรกของท็อกกจะได้รับการทดสอบเกณฑ์และการรับรองตามมาตรฐานยุโรป และเริ่มผลิตได้ในปี 2566
ผีปั่น ไอดอลป่วน
Phantom of the Idol
คว็อน ฮย็อก (นักแสดง)
คว็อน ฮย็อก  เป็นนักแสดงและนายแบบชาวเกาหลีใต้ เขามีชื่อเสียงจากบทบาทในละคร เช่น "ท็อปสตาร์ยู-แบ็ค", "เกรซฟุลเฟรนด์ส" และ "อะกูดซับเพพอร์" เขายังปรากฏตัวในภาพยนตร์เรื่อง "เดอะพอยท์เมน"
Kwon Hyuk (actor)
IC 5332
การเลือกตั้งสมาชิกสภาผู้แทนราษฎรไทยเป็นการทั่วไป ครั้งถัดไป
ศาลเจ้าทาเกดะ
ศาลเจ้าทาเกดะ  เป็นศาลเจ้าที่ตั้งอยู่ในเมืองโคฟุ จังหวัดยามานาชิ ประเทศญี่ปุ่น อุทิศให้แด่เทพนาม ทาเกดะ ชิงเง็ง ทางศาลเจ้าจัดงานเทศกาลประจำปีในวันที่ 12 เมษายน ซึ่งเป็นวันครบรอบการเสียชีวิตของชิงเง็ง
หลังจากการผ่ายแพ้ของตระกูลทาเกดะในยุคเซ็งโงกุ ปราสาทสึสึจิกาซากิ ที่พักเสริมป้อมปราการของ ทาเกดะ ชิงเง็ง ถูกทำให้พังทลายลง และศูนย์กลางของเมืองโคฟุก็ถูกย้ายไปทางใต้รอบ ๆ ปราสาทโคฟุ ซึ่งเป็นศูนย์กลางการบริหารภายใต้อำนาจของรัฐบาลโชกุนโทกูงาวะ หลังการฟื้นฟูเมจิ ซากปรักหักพังของปราสาทสึสึจิกาซากิได้ถูกกำหนดให้อยู่ภายใต้การคุ้มครองของรัฐบาลเนื่องด้วยคุณค่าทางประวัติศาสตร์ และต่อมายังถูกกำหนดให้เป็นหนึ่งในโบราณสถานทางประวัติศาสตร์แห่งชาติของญี่ปุ่น
หลังจากจักรพรรดิเมจิเสด็จพระราชดำเนินมายังจังหวัดยามานาชิในปี 1880 ได้เกิดความเคลื่อนไหวภายในท้องถื่นขึ้นเพื่อสร้างศาลเจ้าในการให้เกียรติแก่ผู้ภักดีที่รับใช้ในสงครามโบชิน ซึ่งก็เป็นช่วงเดียวกันกับการเกิดขึ้นของโครงการรัฐชินโตเพื่อสร้างศาลเจ้าสำหรับอุทิศให้แด่บุคคลสำคัญทางประวัติศาสตร์ที่ขึ้นชื่อในด้านความความกล้าหาญในการต่อสู้ รวมถึงสร้างขึ้นเพื่ออุทิศให้แก่ผู้เสียชีวิตในสงครามรัสเซีย-ญี่ปุ่น ต่อมาในปี 1915 จักรพรรดิไทโชมีพระราชโองการฯ ให้มีการก่อสร้างศาลเจ้าขึ้น ซึ่งสร้างเสร็จในปี 1919 และก่อนหน้าสงครามโลกครั้งที่สอง ศาลเจ้าถูกจัดให้เป็นศาลเจ้าประจำจังหวัดในระบบการจัดอันดับศาลเจ้าชินโตสมัยใหม่ รอบ ๆ ศาลเจ้ามีพิพิธภัณฑ์สำหรับจัดแสดงวัตถุโบราณที่เกี่ยวข้องกับทาเกดะ ชิงเง็ง รวมถึงชุดเกราะ, อาวุธ, ธงกองทัพ และของใช้ส่วนตัว
ทรัพย์สินทางวัฒนธรรม.
ทรัพย์สินทางวัฒนธรรมที่สำคัญของประเทศ.
ศาลเจ้าทาเกดะได้ครอบครองดาบญี่ปุ่นอย่าง "ดาบทาจิ" ไว้ ซึ่งเป็นดาบที่จังหวัดยามานาชิได้รับมอบจากซันโจ ซาเนโตมิเนื่องในการเสด็จพระราชดำเนินของจักรพรรดิเมจิในปี 1880 ดาบนั้นถูกส่งต่อให้แก่ตระกูลซันโจในฐานะสินสอดจากตระกูลทาเกดะตั้งแต่ที่คุณหญิงซันโจได้แต่งงานกับทาเกดะ ชิงเง็ง โดยมีมาตั้งแต่ยุคคามากูระตอนปลาย ตัวดาบมีความยาว 64.5 ซม. และกว้าง 2.9 ซม คาดว่าถูกสร้างโดยช่างตีดาบชื่อดัง โยชิโอกะ อิจิมนจิ แห่งบิเซ็น แม้ว่าครึ่งหนึ่งของดาบนั้นจะมีเพียงคันจิ "อิจิ" สลักอยู่ก็ตาม ดาบนี้ถือเป็นทรัพย์สินทางวัฒนธรรมที่สำคัญของประเทศ
ธงชาติเอสวาตีนี
ไซเลนต์ฮิลล์ เอฟ
ไซเลนต์ฮิลล์ เอฟ  เป็นวิดีโอเกมแนวสยองขวัญเอาชีวิตรอดที่พัฒนาโดยนีโอบาดส์เอ็นเทอร์เทนเมนท์ และจัดจำหน่ายโคนามิ "ไซเลนต์ฮิลล์ เอฟ" จะเป็นเกมภาคหลักลำดับที่ 9 ในแฟรนไชส์ ​​"ไซเลนต์ฮิลล์" และเป็นชื่อเกมภาคหลักเกมแรกในแฟรนไชส์ในรอบกว่าทศวรรษ ซึ่งแตกต่างจากเกมก่อนหน้านี้ในซีรีส์ตรงที่ฉากจะไม่ได้อยู่ในเมืองที่ตั้งอยู่ แต่จะอยู่ในชนบทของญี่ปุ่นช่วงคริสต์ทศวรรษ 1960 แทน
ในเดือนกุมภาพันธ์ พ.ศ. 2564 มีรายงานว่าโคนามิกำลังวางแผนที่จะฟื้นฟูแฟรนไชส์ ​​"ไซเลนต์ฮิลล์" โดยมีสตูดิโอบุคคลที่สามหลายแห่งพัฒนาเกมใหม่ ในเดือนตุลาคม พ.ศ. 2565 โคนามิได้ประกาศโครงการ ​​"ไซเลนต์ฮิลล์" ใหม่สี่โครงการ ซึ่งเป็นเวลากว่า 10 ปีหลังจากเกม "" ได้วางจำหน่าย โคนามิได้เปิดเผยว่า "ไซเลนต์ฮิลล์ เอฟ" จะถูกพัฒนาโดยนีโอบาดส์เอ็นเทอร์เทนเมนท์ สตูดิโอวิดีโอเกมสัญชาติไต้หวัน
ตัวเกมจะกำกับโดย Al Yang ผู้อำนวยการฝ่ายสร้างสรรค์ของนีโอบาดส์เอ็นเทอร์เทนเมนท์ เขียนบทโดย Ryukishi07 สิ่งมีชีวิตและตัวละครจะออกแบบโดย Kera ศิลปินชาวญี่ปุ่นและอำนวยการผลิตโดย Motoi Okamoto อดีตโปรดิวเซอร์ของนินเท็นโด
Silent Hill f
นนทัช ธนวัฒน์ยรรยง
เฮ็นไตงานะ
ในระบบอักษรญี่ปุ่น เฮ็นไตงานะ  เป็นอักษรรูปแบบหนึ่งของอักษรฮิรางานะ
"เฮ็นไตงานะ"มาตรฐาน.
ก่อนการเสนอที่นำไปสู่การรวม "เฮ็นไตงานะ" ในยูนิโคด 10.0 ทางโมจิกิบัน (ฝ่ายหนึ่งของ Japanese Information-technology Promotion Agency (IPA)) ได้ทำรูปแบบรายการมาตรฐานไว้แล้ว
ในการดูอักษร"เฮ็นไตงานะ" จะต้องโหลดแบบอักษรพิเศษที่สนับสนุนอักษรเฮ็นไตงานะ เช่น
ตัวอย่างรูปอักขระ "wu" (𛄟) ในอักษรฮิรางานะต้องใช้แบบอักษรพิเศษอย่าง
นี่คือตัวอย่างอักษร"เฮ็นไตงานะ"บางส่วนที่มีรูปเขียนจากอักษรคันจิตัวเดียวกันที่เทียบกับฮิรางานะมาตรฐาน แต่ย่อต่างวิธี ส่วนอีกกลุ่มสืบมาจากอักษรคันจิที่ไม่มีความเกี่ยวข้อง แต่แทนเสียงเดียวกัน
ซ่ง เหว่ยหลง
ซ่ง เหว่ยหลง (; , เกิด 25 มีนาคม พ.ศ. 2542) เป็นนักแสดงและนายแบบชาวจีน เขามีชื่อเสียงจากบทบาท หยวน ซ่ง ในเรื่อง "ไฟด์ยัวร์เซลฟ์" และเป็นหลิง เซียว ในเรื่อง "โกอะเฮด"
ซ่งเกิดใน ต้าเหลียน, เหลียวหนิง เติบโตในครอบครัวที่มีพี่สาวสองคน เมื่ออายุได้ 9 ขวบ ซ่ง เหว่ยหลง เริ่มสนใจศิลปะการต่อสู้แบบคลาสสิกหลังจากชมภาพยนตร์แอ็คชั่นเรื่อง "ตำนานใหม่ของเส้าหลิน" นำแสดงโดย หลี่ เหลียนเจี๋ย เขาพยายามฝึกฝนและเรียนวูซูเป็นเวลาหนึ่งปีในชั้นมัธยมต้น และต่อมาได้เข้าเรียนที่เส้าหลิน โรงเรียนสอนศิลปะป้องกันตัวทาโกวแห่งจังหวัดเหอหนาน
Song Weilong (actor)
ตัมบูนัน
ตัมบูนัน  เป็นเมืองหลักในอำเภอตัมบูนัน เขตภายใน รัฐซาบะฮ์ ประเทศมาเลเซีย โดยมีประชากรประมาณ 35,667 คนใน ค.ศ. 2010 เมืองนี้ตั้งอยู่ทางตะวันออกของโกตากีนาบาลู เมืองหลักรัฐที่ 80 กิโลเมตร (เชื่อมด้วยทางหลวงโกตากีนาบาลู-ตัมบูนัน-เกอนีเงา) ทางใต้ของราเนา 48 กิโลเมตร และทางเหนือของเกอนีเงา 48 กิโลเมตร
ชื่อของเมืองนี้นำมาจากศัพท์ ตามาดน กับ กมบูนัน ("Tamadon" + "Gombunan") รวมกันเป็น ตัมบูนัน ("Tambunan")
ยากันติโกยิล
ศรียากันติอุมามเหศวรโกยิล  หรือเรียกสั้น ๆ ว่า ยากันติ (อักษรโรมัน: Yaganti) เป็นโบสถ์พราหมณ์ (โกยิล) บูชาพระศิวะ ตั้งอยู่ในอำเภอนันทยัล รัฐอานธรประเทศ ประเทศอินเดีย โบสถ์พราหมณ์นี้มีบ่อน้ำขนาดเล็ก (ปุศการินี; "Pushkarini") ที่ซึ่งน้ำจะไหลเข้ามาจากใต้เขา ผ่านปากของโคนนทิ น้ำในบ่อนี้เต็มตลอดเวลา และผู้ที่มีศรัทธาเชื่อว่าน้ำจากบ่อมีคุณประโยชน์มากมาย
ความเชื่อต่าง ๆ เกี่ยวกับอภินิหารที่ปรากฏในโบสถ์พราหมณ์นี้ เช่น ความเชื่อว่ารูปปั้นโคนนทิที่มีน้ำไหลผ่านตลอดเวลานั้นค่อย ๆ โตขึ้นอยู่ตลอด จนนักบวชต้องรื้อถอนเสาที่เดิมเคยตั้งอยู่ใกล้กับโคนนทินี้ออกเพราะขนาดที่โตขึ้น และ ที่ว่าพื้นที่ของโบสถ์พราหมณ์ไม่มีอีกาอยู่เลย ตามตำนานนั้นว่ากันว่าเป็นผลมาจากขณะฤาษีอคัสตยะกำลังบำเพ็ญตบะอยู่นั้นได้มีอีกามารังควาญ ฤาษีจึงสาปไม่ให้มีอีกาเข้ามาในบริเวณนี้ได้อีก นอกจากนี้ เนื่องด้วยว่าอีกาเป็นพาหนะของพระเสาร์ จึงเชื่อกันว่าพระเสรร์ไม่สามารถเข้ามายังโบสถ์นี้ได้เช่นกัน
ในบริเวณและโดยรอบของยากันติยังประกอบด้วยถ้ำจำนวนหนึ่งที่มีความสำคัญทางศาสนา เช่น ถ้ำอคัสยะ (Agastya Cave) ซึ่งเชื่อว่าเป็นถ้ำที่ฤาษีอคัสตยะบำเพ็ยญตบะถวายแด่พระศิวะ ถ้ำเวนกเตศวร (Venkateswara Cave) และถ้ำวีรพราหมัม (Veera Brahmam Cave) ซึ่งทางเข้ามีลักษณะเตี้ยและต้องงอดตัวเข้าไป
Yaganti temple
ระบบเวลาทำงาน 996
ระบบชั่วโมงทำงาน 996  เป็นรูปแบบการจัดตารางงานที่ใช้ในบางบริษัทของประเทศจีน ชื่อของระบบมาจากการบังคับให้ลูกจ้างทำงานตั้งแต่เวลา 9:00 AM (เก้าโมงเช้า) ถึง 9:00 PM (สามทุ่ม) เป็นเวลา 6 วันต่อสัปดาห์ หรือคิดเป็นการทำงานรวม 72 ชั่วโมงต่อสัปดาห์ มีการวิพากษ์วิจารณ์ว่าระบบการทำงานแบบนี้เป็นการละเมิด และเรียกระบบนี้ว่าเป็น "" โดยระบบนี้ยิ่งมีความเด่นชัดเป็นพิเศษในบริษัทในสายงานไอทีและอินเทอร์เน็ต
วัฒนธรรมการทำงานล่วงเวลามีมาอย่างยาวนานในบรรดาบริษัทไอทีของจีน ที่ซึ่งพุ่งเป้าไปที่การเพิ่มความเร็วในการทำงาน และการลดค่าใช้จ่าย บริษัทจำนวนมากใช้นโยบายหลายแบบ เช่น จ่ายเงินคืนค่าแท็กซี่ให้กับพนักงานที่ทำงานล่วงเวลาในตอนกลางคืน เพื่อกระตุ้นให้พนักงานทำงานล่วงเวลากันมากขึ้น
ระบบการทำงานที่ยาวนานนี้นำไปสู่โรคและปัญหาสุขภาพจิตมากมายในบรรดาแรงงานชาวจีน มีการประมาณการณ์ไว้ว่าพนักงานเงินเดือนเกิน 3 ใน 4 ที่ทำงานในเมืองใหญ่อย่างปักกิ่ง เซี่ยงไฮ้ และกว่างโจว เผชิญกับภาวะ ไปจนถึง และ ข้อมูลจากสื่อ "" ซึ่งควบคุมโดยรัฐบาลจีน ระบุว่าผลการสำรวจในปี 2013 แสดงให้เห็นว่าแรงงานในอุตสาหกรรมไอทีของจีนถึง 98.8% ระบุว่าตนมีปัญหาทางสุขภาพ มีรายงานการเสียชีวิตจากการทำงานและ มาตลอดหลายสิบปีที่มีการนำระบบ 996 นี้ และระบบการทำงานล่วงเวลาอื่น ๆ มาใช้ในจีน
ระบบการทำงานแบบ 996 ชั่วโมงนั้นถูกตราว่าผิดต่อกฎหมายโดยตั้งแต่ 27 สิงหาคม ค.ศ. 2021 อย่างไรก็ตาม เป็นที่กังขาอยู่ว่าข้อกฎหมายนี้จะถูกนำมาบังคับใช้อย่างจริงจังหรือไม่
การเลือกตั้งนายกองค์การบริหารส่วนจังหวัดในประเทศไทย พ.ศ. 2556
การเลือกตั้งนายกองค์การบริหารส่วนจังหวัดในประเทศไทย พ.ศ. 2556 เป็นการเลือกตั้งนายกองค์การบริหารส่วนจังหวัด (นายก อบจ.) ทั้งสิ้น 5 จังหวัด โดยเป็นจังหวัดที่นายก อบจ. ครบวาระ 3 จังหวัด ได้แก่ พังงา มุกดาหาร สุราษฎร์ธานี, ลาออก 2 จังหวัด ได้แก่ สงขลา สตูล
พังงา.
การเลือกตั้งจัดขึ้นเมื่อวันที่ 12 พฤษภาคม พ.ศ. 2556 เนื่องจากการครบวาระการดำรงตำแหน่ง 4 ปี เมื่อวันที่ 28 มีนาคม พ.ศ. 2556 ของฉกาจ พัฒนกิจย์วิบูลย์ อดีต นายก อบจ. พังงา คนล่าสุด หลังจากหมดระยะเวลาการรับสมัครพบว่ามีผู้ลงสมัครรับเลือกตั้งรวม 2 คน ได้แก่ ฉกาจ พัฒนกิจวิบูลย์ ผู้สมัครหมายเลข 1 และบำรุง ปิยนามวาณิช ผู้สมัครหมายเลข 2
ผลการเลือกตั้งปรากฏว่าบำรุง ปิยนามวาณิช ได้รับเลือกด้วยคะแนนสูงสุด มีผู้มาใช้สิทธิเลือกตั้งคิดเป็นร้อยละ 55.29
สตูล.
สืบเนื่องจากเมื่อวันที่ 10 พฤษภาคม พ.ศ. 2556 สัมฤทธิ์ เลียงประสิทธิ์ อดีตนายกองค์การบริหารส่วนจังหวัดสตูล ได้ยื่นใบลาออกจากการดำรงตำแหน่งก่อนครบวาระ จึงกำหนดให้มีการเลือกตั้งนายกองค์การบริหารส่วนจังหวัดสตูลคนใหม่ในวันที่ 30 มิถุนายน พ.ศ. 2556 โดยมีผู้ลงสมัครรับเลือกตั้งในครั้งนี้ 2 หมายเลข ได้แก่ สัมฤทธิ์ เลียงประสิทธิ์ ผู้สมัครหมายเลข 1 ทีมประชาธิปัตย์ และ ซอซีฮีล อิสมาแอล ผู้สมัครหมายเลข 2 ทีมสตูลอาเซียน
สงขลา.
การเลือกตั้งจัดขึ้นเมื่อวันที่ 4 สิงหาคม พ.ศ. 2556 สืบเนื่องจากการลาออกจากตำแหน่งก่อนครบกำหนดวาระของ อุทิศ ชูช่วย อดีตนายกองค์การบริหารส่วนจังหวัดสงขลา เมื่อวันที่ 7 มิถุนายน พ.ศ. 2556 มีผู้สมัครรับเลือกตั้งจำนวน 4 คนประกอบด้วย ผู้สมัครหมายเลข 1 อุทิศ ชูช่วย, ผู้สมัครหมายเลข 2 นิพนธ์ บุญญามณี, ผู้สมัครหมายเลข 3 พิณ คงเอียง, ผู้สมัครหมายเลข 4 จรัญ อรุณพันธุ์
การเลือกตั้งจัดขึ้นเมื่อวันที่ 15 กันยายน พ.ศ. 2556 หลังจากการสิ้นสุดวาระการดำรงตำแหน่งของ มนตรี เพชรขุ้ม อดีตนายกองค์การบริหารส่วนจังหวัดสุราษฎร์ธานี มีผู้ลงสมัครรับเลือกตั้งครั้งนี้จำนวน 4 คน ได้แก่ สรรเสริญ ฤกษ์อุไร ผู้สมัครหมายเลข 1, มนตรี เพชรคุ้ม ผู้สมัครหมายเลข 2 กลุ่มสุราษฎร์ร่มเย็น, ทนงศักดิ๋ ทวีทอง ผู้สมัครหมายเลข 3 สังกัดพรรคประชาธิปัตย์, วิรัตน์ อดุลย์วิโรจน์ ผู้สมัครหมายเลข 4
ผลการเลือกตั้งปรากฏว่า ทนงศักดิ์ ทวีทอง ได้รับเลือกตั้งด้วยคะแนนเสียงสูงสุด โดยมีผู้มาใช้สิทธิเลือกตั้งครั้งนี้คิดเป็นร้อยละ 54.90
มุกดาหาร.
หลังจากที่ มาลัยรัก ทองผา ซึ่งได้รับการเลือกตั้งเมื่อ พ.ศ. 2552 ดำรงตำแหน่งนายกองค์การบริหารส่วนจังหวัดมุกดาหารครบวาระ 4 ปี คณะกรรมการการเลือกตั้งจึงกำหนดให้มีการเลือกตั้งในวันที่ 29 กันยายน พ.ศ. 2556 โดยมีผู้ลงสมัครรับเลือกตั้งรวม 4 คน ได้แก่ หมายเลข 1 สมประดิษฐ์ ไตรยวงศ์, หมายเลข 2 นางมลัยรัก ทองผา, หมายเลข 3 วรศุลี สุวรรณปริสุทธิ์, และหมายเลข 4 เรือนแก้ว ศรีหาคิม
ผลการเลือกตั้งปรากฏว่า มลัยรัก ทองผา ได้รับเลือกตั้งด้วยคะแนนเสียงสูงสุด เข้าดำรงตำแหน่งนายกองค์การบริหารส่วนจังหวัดมุกดาหารเป็นสมัยที่ 2
ไฮการ์ด
ไฮการ์ด (HIGH CARD) เป็นแฟรนไชส์สื่อผสมญี่ปุ่น สร้างสรรค์โดยโฮมูระ คาวาโมโตะ, ฮิการุ มูโนะ และทีเอ็มเอสเอ็นเตอร์เทนเมนต์ ประกอบด้วยซีรีส์มังงะ ซีรีส์นิยาย ดรามาซีดี และซีรีส์อนิเมะโทรทัศน์โดยสตูดิโอฮิบาริซึ่งจะออกอากาศในเดือนมกราคม พ.ศ. 2566
ในเดือนมิถุนายน พ.ศ. 2564 มีการประกาศว่าโฮมูระ คาวาโมโตะ, ฮิการุ มูโนะ และทีเอ็มเอสเอ็นเตอร์เทนเมนต์กำลังร่วมงานในแฟรนไชส์สื่อผสม ที่มีซีรีส์อนิเมะโทรทัศน์รวมอยู่ด้วย ซีรีส์อนิเมะจะผลิตโดยสตูดิโอฮิบาริ กำกับโดยจุนอิจิ วาดะ เขียนบทโดยเค็นอิจิ ยามาชิตะ นาโอกิ, คาซูฮิโกะ อินูไก, ชิงโงะ นาไง และนาโอกิ คูโรยานางิ ออกแบบตัวละครโดยโนโวมิ คาวาโนะ และแต่งดนตรีประกอบโดยเรียว ทากาฮาชิ มีกำหนดออกอากาศในวันที่ 9 มกราคม พ.ศ. 2566 ทางช่อง AT-X และเครือข่ายอื่น ๆ วง Five New Old จะร้องเพลงเปิดของซีรีส์ชื่อเพลงว่า "Trickster" ส่วนเพลงปิดมีชื่อเพลงว่า ร้องโดย Meychan
สื่อสิ่งพิมพ์.
มีการประกาศสร้างมังงะและนิยายดัดแปลงของแฟรนไชส์ มังงะภาคแยกชื่อเรื่องว่า "High Card -♢9 No Mercy" เริ่มเผยแพร่ใน"มังงะอัพ!" นิตยสารมังงะออนไลน์ของบริษัทสแควร์เอนิกซ์เมื่อวันที่ 31 สิงหาคม พ.ศ. 2565
ดรามาซีดี.
ดรามาซีดีดัดแปลงของแฟรนไชส์วางจำหน่ายเมื่อวันที่ 3 ธันวาคม พ.ศ. 2564
AFC U-23 Championship
โช กยู-ซ็อง
โช กยู-ซ็อง (; เกิดวันที่ 25 มกราคม ค.ศ. 1998) เป็นนักฟุตบอลชาวเกาหลีใต้ที่เล่นในตำแหน่งกองหน้าตัวเป้าให้แก่ช็อนบุกฮุนไดมอเตอส์และทีมชาติเกาหลีใต้
Cho Gue-sung
ชูตเอ็มอัป
ชูตเอ็มอัป  หรือเรียกอีกอย่างว่า ชมัป  หรือ เอสทีจี  เป็นประเภทย่อยของเกมแอ็กชัน อย่างไรก็ตาม ไม่มีความเห็นเป็นเอกฉันท์ว่าองค์ประกอบการออกแบบใดที่ประกอบกันเป็นชูตเอ็มอัป ซึ่งบางเกมจำกัดคำจำกัดความเฉพาะเกมที่มียานอวกาศและการเคลื่อนไหวของตัวละครบางประเภท ในขณะที่เกมอื่นให้คำจำกัดความที่กว้างขึ้นรวมถึงตัวละครที่เดินเท้าและมุมมองที่หลากหลาย
ต้นเค้าของเกมประเภทนี้สามารถย้อนไปถึงวิดีโอเกมยิงยุคก่อน ๆ รวมถึงการยิงเป้าแบบเกมเครื่องกลไฟฟ้าในช่วงกลางคริสต์ศตวรรษที่ 20 รวมถึง"สเปซวอร์!" (ค.ศ. 1962) ที่เป็นเกมเมนเฟรมยุคแรก ทั้งนี้ เกมชูตเอ็มอัปได้รับการสถาปนาโดยเกมอาร์เคดที่ได้รับความนิยมอย่าง"สเปซอินเวเดอส์" ซึ่งเป็นที่นิยมและกำหนดรูปแบบทั่วไปสำหรับเกมประเภทดังกล่าวใน ค.ศ. 1978 และกำเนิดเกมตามแม่แบบจำนวนมาก เกมประเภทดังกล่าวได้รับการพัฒนาเพิ่มเติมโดยเกมอาร์เคดที่ได้รับความนิยม เช่น "แอสเทอรอยส์" และ"กาแล็กเซียน"ใน ค.ศ. 1979 ชูตเอ็มอัปได้รับความนิยมตลอช่วงคริสต์ทศวรรษ 1980 ถึงต้นคริสต์ทศวรรษ 1990 โดยกระจายไปสู่ประเภทย่อยที่หลากหลาย เช่น เกมยิงปืนแบบเลื่อน, เกมรันแอนด์กัน และเกมยิงที่ไม่ต้องเดิน ส่วนในช่วงกลางคริสต์ทศวรรษ 1990 ชูตเอ็มอัปกลายเป็นประเภทเฉพาะตามรูปแบบการออกแบบที่สร้างขึ้นในคริสต์ทศวรรษ 1980 และรองรับผู้ที่ชื่นชอบ ผู้เชี่ยวชาญมากขึ้นเรื่อย ๆ โดยเฉพาะอย่างยิ่งในประเทศญี่ปุ่น นอกจากนั้น เกม "ห่ากระสุน" เป็นเกมประเภทย่อยของเกมยิงปืนที่มีโพรเจกไทล์ของศัตรูจำนวนมาก ซึ่งมักจะอยู่ในรูปแบบที่เหลือขนาด
อนึ่ง ชูตเอ็มอัปนั้นคล้ายกับเกมเดินฟัน
นุชนาถ ศรีจุมพล
รายชื่อผู้ชนะชาร์ตอินกีกาโย (ค.ศ. 2019)
ชาร์ต "อินกีกาโย" เป็นรายการชาร์ตเพลงของขอฃเอสบีเอสที่ให้รางวัลแก่ผู้ที่มีผลงานดีที่สุดของสัปดาห์นั้นในเกาหลีใต้ โดยการจัดอันดับตลอดเดือนมกราคม ค.ศ. 2019 คำนวณจากประสิทธิภาพทางดิจิทัลของบริการเพลงออนไลน์ในประเทศ (55%) โซเชียลมีเดียผ่านยอดดูจากยูทูบ (35%) เวลาออกอากาศทางเครือข่าย (10%) การโหวตของผู้ชม (5%) และยอดขายอัลบั้ม (5%) ตั้งแต่วันที่ 3 กุมภาพันธ์ "อินกีกาโย"ได้ทำการแก้ไขการคำนวณสำหรับอัลบั้ม (เพิ่มเป็น 10%) และโซเชียลมีเดีย (ลดเป็น 30%)
ในปี 2019 มี 36 ซิงเกิลที่ได้อันดับที่ 1 ในชาร์ตและ 28 ศิลปินได้รับรางวัลสำหรับความสำเร็จนี้ และมี 4 เพลงที่ได้รับถ้วยรางวัล Triple Crown ได้แก่ "Dalla Dalla" โดยอิดจี "Boy with Luv" โดยบีทีเอส "Blueming" โดยไอยู และ "Hip" โดยมามามู
โลลิตั้งแคมป์
อิยาชิเก
เป็นประเภทหรือแนวของผลงานญี่ปุ่น โดยเฉพาะมังงะและอนิเมะ เป็นประเภทย่อยของประเภทเสี้ยวชีวิต แสดงภาพของตัวละครที่ใช้ชีวิตอย่างสงบสุขในสิ่งแวดล้อมที่สงบ มีวัตถุประสงค์ทำให้ผู้ชมได้รับการเยียวยาใจ คำว่า "อิยาชิเก" ในภาษาญี่ปุ่นแปลได้ว่า "แนวเยียวยา"
คำว่า "อิยาชิเก" กำเนิดในช่วงปลายทศวรรษ 1970 แต่แยกออกมาเป็นประเภทย่อยต่างหากในปี ค.ศ. 1995 หลังเกิดเหตุการณ์แผ่นดินไหวใหญ่ฮันชินและเหตุการณ์การโจมตีซับเวย์โตเกียวด้วยซาริน เหตุการณ์สะเทือนขวัญทั้งสองประกอบกับภาวะเศรษฐกิจถดถอย จึงนำไปสู่ในสิ่งที่นักวิชาการชื่อ Paul Roquet เรียกว่า "อิยาชิ"เทรนด์ ("iyashi" trend) หรือกระแสการเยียวยา
คิม ย็อง-กวัง
คิม ย็อง-กวัง (; เกิด 11 มกราคม พ.ศ. 2530) เป็นนักแสดงและนายแบบชาวเกาหลีใต้ คิมเริ่มต้นอาชีพด้วยการเป็นนายแบบและได้เป็นนายแบบให้กับดีไซเนอร์เช่น อเล็กซานเดอร์ แม็กควีน, วิเวียน เวสต์วูด และ อีโตร ในปี ค.ศ. 2008 เขาเป็นนายแบบชาวเอเชียคนแรกที่ได้เป็นนายแบบในงานโชว์ของ ดิออร์ออม์ ในฐานะนักแสดง คิมได้แสดงในภาพยนตร์เรื่อง "รันเวย์คอป" (2012), "ฮอตยังบลัด" (2014), "ออนยัวร์เวดดิงเดย์" (2018) และ "เดอะโซลเมท" (2018) ตลอดจนละครโทรทัศน์เรื่อง "พินอคคิโอ" (2014), "ดีเดย์" (2015), "สวีทสเตรนเจอร์แอนด์มี" (2016), "เดอะการ์เดียน" (2017) และ "ชีวิตลับของเลขาของฉัน" (2019)
Kim Young-kwang (actor)
แอบโซลูตดูโอ
เบซิล นักสืบหนูผู้พิทักษ์
เบซิล นักสืบหนูผู้พิทักษ์ ( หรือที่รู้จักในชื่อ The Adventures of the Great Mouse Detective สำหรับการฉายซ้ำในปี พ.ศ. 2535 และ Basil the Great Mouse Detective ในบางประเทศ) เป็นภาพยนตร์แอนิเมชั่นอเมริกาแนวผจญภัย รหัสคดี ในปี ค.ศ. 1986 ผลิตโดย Walt Disney Feature Animation และออกฉายโดยวอลต์ดิสนีย์พิกเชอส์ เป็นภาพยนตร์แอนิเมชันของดิสนีย์ลำดับที่ 26 กำกับโดย John Musker, Ron Clements, Dave Michener และ Burny Mattinson (เป็นผลงานการกำกับเรื่องแรกของพวกเขา) ตัวละครหลักในภาพยนตร์ทั้งหมดเป็นเป็๋นหนูที่อาศัยอยู่ในกรุงลอนดอน สมัยวิกตอเรีย ภาพยนตร์สร้างจากหนังสือเด็กชุด "เบซิลออฟเบเกอร์สตรีต" โดย Eve Titus และ Paul Galdone
"เบซิล นักสืบหนูผู้พิทักษ์" เข้าฉายในโรงภาพยนตร์เมื่อวันที่ 2 กรกฎาคม ค.ศ. 1986 ได้รับคำวิจารณ์ในเชิงบวกและประสบความสำเร็จด้านรายได้ ตรงกันข้ามกับภาพยนตร์แอนิเมชันเรื่องก่อนหน้าของดิสนีย์เรื่อง "เดอะ แบล็ค คอลดรอน" (ค.ศ. 1985) ที่ทำรายได้ได้น้อย
เพลงต้นฉบับที่แสดงในภาพยนตร์ประกอบด้วย:
ลาวในอารักขาของฝรั่งเศส
ลาวในอารักขาของฝรั่งเศส  เป็นระยะเวลาช่วงที่ลาวเข้าเป็นรัฐในอารักขาของฝรั่งเศสก่อนจะถูกรวมเข้าเป็นส่วนหนึ่งของสหภาพอินโดจีนที่เป็นอาณานิคมของฝรั่งเศส จนกระทั่งกลายเป็นดินแดนที่ถูกญี่ปุ่นยึดครองระหว่างสงครามโลกครั้งที่สอง จากนั้นกลายเป็นส่วนหนึ่งของสหภาพฝรั่งเศส และต่อสู้จนได้รับเอกราชในที่สุด
วิทยาการตัดแต่งพันธุกรรม
มาร์กาเรต โบฟอร์ต พระราชชนนีและเคาน์เตสแห่งริชมอนด์และดาร์บี
วึฌฮอรอด
วึฌฮอรอด  เป็นเมืองในแคว้นเคียฟ ทางตอนกลางของประเทศยูเครน ตั้งอยู่ทางทิศเหนือของกรุงเคียฟ เมืองหลวงของประเทศ และเป็นส่วนหนึ่งของเขตมหานครเคียฟ เมืองตั้งอยู่ริมฝั่งขวา (ฝั่งตะวันตก) ของแม่น้ำนีเปอร์ และเนื่องจากเป็นที่ตั้งของโรงไฟฟ้าพลังน้ำเคียฟ ทางด้านเหนือของเมืองจึงอยู่ติดกับอ่างเก็บน้ำเคียฟ วึฌฮอรอดเป็นศูนย์กลางการบริหารของเขตวึฌฮอรอด และเป็นที่ตั้งหน่วยงานบริหารของเทศบาลเมืองวึฌฮอรอดซึ่งเป็นหนึ่งในเทศบาลของยูเครน
วึฌฮอรอดมีประวัติความเป็นมาย้อนหลังไปถึงคริสต์สหัสวรรษแรก ในปัจจุบันเป็นศูนย์กลางอุตสาหกรรมที่มีชื่อเสียงแห่งหนึ่งและเป็นเมืองอยู่อาศัยที่กำลังเติบโตชานกรุงเคียฟ ประมาณกันว่า ณ วันที่ 1 มกราคม ค.ศ. 2021 เมืองนี้มีประชากร 32,396 คน
Vyshhorod
ระบบกะฟาละฮ์
ระบบกะฟาละฮ์ (; แปลว่า "ระบบการอุปถัมภ์") เป็นระบบที่ใช้สำหรับกำกับดูแลแรงงานต่างด้าวที่ทำงานหลัก ๆ อยู่ในภาคการก่อสร้างและภาคครัวเรือนในรัฐสมาชิกสภาความร่วมมืออ่าวและในประเทศข้างเคียงอีกสองสามประเทศ ได้แก่ บาห์เรน คูเวต เลบานอน โอมาน ซาอุดีอาระเบีย และสหรัฐอาหรับเอมิเรตส์ ระบบนี้บังคับให้แรงงานต่างด้าวทุกคน ต้องมีคนในประเทศเป็นผู้อุปถัมภ์ โดยทั่วไปจะเป็นนายจ้าง ผู้อุปถัมภ์นี้มีภาระในการดูแลเรื่องวีซาและสถานะทางกฎหมายของลูกจ้าง ระบบนี้ถูกกลุ่มสิทธิมนุษยชนวิจารณ์ว่าทำให้มีความเป็นไปได้สูงที่จะเกิดการขูดรีดแรงงาน เนื่องจากนายจ้างจำนวนมากริบหนังสือเดินทางของลูกจ้างไว้และกระทำกับลูกจ้างในทางที่ไม่ถูกต้อง โดยแทบไม่ได้รับผลทางกฎหมายเลย
นักวิชาการเช่น Omar Hesham AlShehabi และ Shirleen Anushika Datt ได้บรรยายไว้ว่ารากฐานของระบบกะฟาละฮ์มีมาตั้งแต่ยุคอาณานิคม เมื่อจักรวรรดิอังกฤษนำเอาแรงงานจากอนุทวีปอินเดียมายังตะวันออกกลาง